**Poziv na Javnu raspravu o**

**nacrtu Zakona o osnovnom odgoju i obrazovanju i nacrtu Zakona o izmjenama i dopunama Zakona o srednjem obrazovanju i odgoju**

            Ministarstvo za obrazovanje, mlade, nauku, kulturu i sport Bosansko – podrinjskog kantona Goražde u saradnji sa Ustavnom i zakonodavno – pravnom komisijom, Komisijom za obrazovanje, kulturu, informisanje i sport Skupštine Bosansko – podrinjskog kantona Goražde organizuje Javnu raspravu o nacrtu Zakona o osnovnom odgoju i obrazovanju i nacrtu Zakona o izmjenama i dopunama Zakona o srednjem obrazovanju i odgoju.

Molimo vas da se odazovete ovom pozivu i svojim aktivnim učešćem date doprinos ovoj Javnoj raspravi.

Javna rasprava provest će se u sve tri općine u sastavu BPK Goražde i to kako slijedi:

**Općina Pale u Federaciji BiH** dana **10.02.2016. godine (srijeda) u 11,00 sati** u prostorijama Općine Pale u Federaciji, ulica Himza Sablje 33.

**Općina Foča u Federaciji** **BiH** dana **11.02.2016. godine (četvrtak) u 11,00** sati u prostorijama Općine Foča u Federaciji, ulica Omladinska bb.

**Općina Goražde** dana **12.02.2016. godine (petak**) u prostorijama sale Skupštine Bosansko – podrinjskog kantona Goražde, ulica 1. Slavne višegradske brigade 2a po rasporedu:

-**10.00 sati** Javna rasprava o nacrtu Zakona o izmjenama i dopunama Zakona o srednjem obrazovanju i odgoju

-**13.00 sati** Javna rasprava o nacrtu Zakona o osnovnom odgoju i obrazovanju.

Tekst nacrta zakona može se preuzeti na ovoj stranici, kao i u prostorijama Ministarstva za obrazovanje, mlade, nauku, kulturu i sport Bosansko - podrinjskog kantona Goražde, ulica 1. slavne višegradske brigade 2a.

**M I N I S T A R**

**Damir Žuga, prof.**